
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Tiesību akta lietai ir pievienots Līgums par ceļa servitūta nodibināšanu, bet nav pievienoti dokumenti, kas apliecina attiecīgā servitūta nostiprināšanu zemesgrāmatā. Ņemot vērā Zemesgrāmatu likuma 1. pantā nostiprināto zemesgrāmatu ierakstu publiskās ticamības principu, pirms rīkojuma projekta iesniegšanas izskatīšanai Ministru kabinetā, lūdzam pievienot Tiesību akta lietai aktuālo izdruku no attiecīgā zemesgrāmatas nodalījuma par ceļa servitūta nostiprināšanu, tādējādi nodrošinot to, ka Ministru kabineta rīcībā lēmuma pieņemšanai ir tādi dokumenti, kas apliecina anotācijā norādīto.
Piedāvātā redakcija
-
	Sandris Rāgs (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijā cita starp norādīts, ka Satiksmes ministrija noraidīja un atlīdzības apmērā neiekļāva Īpašnieka iespējamos zaudējumus, kas saistīti ar neiegūto ražu (tostarp veiktajiem ieguldījumiem (lauku apstrāde, sēja, mēslošana, augu aizsardzības izdevumi), jo tie ir nākotnes varbūtējie zaudējumi, kas šobrīd nav konstatējami un ka jautājums par ražas novākšanas iespējām tiks risināts, slēdzot pirkuma līgumu par Nekustamā īpašuma daļas labprātīgu atsavināšanu, kurā tiks noteikts termiņš Zemes vienības atsavināmās daļas atbrīvošanai, ievērojot arī plānotos būvdarbu uzsākšanas termiņus vai arī pēc pirkuma līguma noslēgšanas atbilstoši Ministru kabineta 2011. gada 15. marta noteikumu Nr.204 "Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu" 2. punktam.
Ņemot vērā, ka attiecīgais īpašnieka prasījums tika izteikts Tiesību akta lietai pievienotajā 2023. gada 20. aprīļa vēstulē Nr.RB 07/23, norādot, ka ražas novākšana parasti notiek augusta mēnesī, savukārt īpašnieks Tiesību akta lietai pievienotajā 2024. gada 19. jūlija vēstulē SIA "Eiropas dzelzceļa līnijas" ir sniedzis beznosacījuma piekrišanu aprēķinātajam taisnīgās atlīdzības apmēram, lūdzam, pirms rīkojuma projekta iesniegšanas izskatīšanai Ministru kabinetā, izvērtēt nepieciešamību aktualizēt anotācijā ietverto informāciju attiecībā uz Satiksmes ministrijas plānoto rīcību saistībā ar īpašnieka sākotnēji pieteikto iespējamo zaudējumu, kas saistīta ar neiegūto ražu (piemēram, ja raža novākta, ņemot vērā valstī augustā un septembra mēnesī lauksaimniecības produkcijas novākšanai labvēlīgos laika apstākļus, tad šādam īpašnieka prasījumam zudis objektīvi pamats). Turklāt Ministru kabineta 2011. gada 15. marta noteikumu Nr.204 "Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu" 2. punkts noteic kārtību, kādā atlīdzināmi zaudējumi, kas atsavinātā nekustamā īpašuma bijušajam īpašniekam radušies nekustamā īpašuma atsavināšanas procesā un nav iekļauti atlīdzībā vai radušies pēc nekustamā īpašuma atsavināšanas. 
Piedāvātā redakcija
-
	Sandris Rāgs (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Atbilstoši "Problēmas aprakstā" norādītajam un Tiesību akta lietai pievienotajiem paskaidrojošajiem dokumentiem uz zemes vienības (zemes vienības kadastra apzīmējums 4052 007 0012) nostiprināts braucamā ceļa servitūts par labu nekustamajam īpašumam "Vitauta lauks", Codes pagasta zemesgrāmatas nodalījuma Nr.100000535121 - 0,3569 ha. Tiesiskai skaidrībai lūdzam anotācijā ietvert informāciju, vai nodibinātais braucamā ceļa servitūts attiecas uz atsavināmo nekustamā īpašuma daļu. Ja attiecas, tad lūgums arī skaidrot minētās lietu tiesības ietekmi uz atsavināmās nekustamā īpašuma daļas turpmāko izmantošanu pēc tās atsavināšanas.
Piedāvātā redakcija
-
	Sandris Rāgs (TM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijā norādīts, ka, pēc Zemes vienības sadales un kadastrālās uzmērīšanas, Nekustamā īpašuma sastāvs zemesgrāmatas nodalījumā tiks precizēts. Ņemot vērā Zemesgrāmatu likuma 1. pantā nostiprināto zemesgrāmatu ierakstu publiskās ticamības principu, pirms rīkojuma projekta iesniegšanas izskatīšanai Ministru kabinetā, lūdzam aktualizēt zemesgrāmatas ierakstus par atsavināmā nekustamā īpašuma sastāvu un pievienot aktuālo izdruku tiesību akta lietai, tādējādi nodrošinot to, ka Ministru kabineta rīcībā lēmuma pieņemšanai ir tādi dokumenti, kas apliecina rīkojuma projektā norādīto.
 
Piedāvātā redakcija
-
	Sandris Rāgs (TM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt anotāciju, norādot to, kā tiks risināts jautājums par hipotekārā kreditora aizsardzību (piemēram: par atlīdzības sadali starp nekustamā īpašuma īpašnieku un hipotekāro kreditoru), skat., piemēram, Ministru kabineta 2024.gada 21. augusta rīkojuma Nr.680 "Par nekustamā īpašuma Putekšņu ielā 18, Skuķīšos, Garkalnes pagastā, Ropažu novadā, pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai" anotāciju.
 
Piedāvātā redakcija
-
	Sandris Rāgs (TM)



